CELEX: C2007/247/58
Language: lt
Date: 2007-10-20 00:00:00
Title: Byla T-301/07 2007 m. rugpjūčio 5 d. pareikštas ieškinys byloje Lumenis prieš VRDT (FACES)

20.10.2007   
            
            
               LT
            
            
               Europos Sąjungos oficialusis leidinys
            
            
               C 247/35
            
         2007 m. rugpjūčio 5 d. pareikštas ieškinys byloje Lumenis prieš VRDT (FACES)
   
   (Byla T-301/07)
   (2007/C 247/58)
   Kalba, kuria surašytas ieškinys: anglų
   Šalys
   
      Ieškovė: Lumenis Ltd (Yokneam, Izraelis), atstovaujama barrister S. Malynicz ir solicitor B. Gerber
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Ieškovės reikalavimai
   
               —
            
            
               panaikinti 2007 m. birželio 1 d. Antrosios apeliacinės tarybos sprendimą byloje R 1532/2006-2;
            
         
               —
            
            
               nurodyti Tarnybai padengti savo ir ieškovės bylinėjimosi išlaidas.
            
         Ieškinio pagrindai ir pagrindiniai argumentai
   
      Prašomas įregistruoti Bendrijos prekių ženklas: žodinis tarptautinis prekių ženklas FACES 10 klasės prekėms — tarptautinės registracijos Nr. W0874799
   
      Eksperto sprendimas: atsisakyti registruoti
   
      Apeliacinės tarybos sprendimas: atmesti apeliaciją
   
      Ieškinio pagrindai: savo reikalavimams paremti ieškovė nurodo šiuos pagrindus:
   pirma, ieškovė teigia, kad Tarnyba nenagrinėjo skiriamojo požymio visų paraiškoje nurodytų prekių atžvilgiu;
   antra, anot ieškovės, Tarnybos išvada, kad veido nuotraukos dažnai naudojamos pardavimo skatinime ir rinkodaroje, yra nepagrįsta ir bet kuriuo atveju nesusijusi su Reglamento 40/94 7 straipsnio 1 dalies b ar c punktais;
   trečia, ieškovė teigia, kad Tarnyba nenagrinėjo žodžio FACES tinkamumo būti apibūdinamąja nuoroda nagrinėjamų prekių atžvilgiu;
   ketvirta, ieškovė teigia, kad Tarnyba padarė teisės klaidą nustatydama reikalavimą ženklui būti ryškiam, kūrybiniam ar įsivaizduojamojo pobūdžio tam, kad išvengtų Reglamento dėl Bendrijos prekių ženklo 7 straipsnio 1 dalies b punktu pagrįsto prieštaravimo.